**A fejlesztő nevelés-oktatás**

**rehabilitációs pedagógiai programja**

**A súlyos és halmozott fogyatékosság meghatározása**

A súlyos és halmozott fogyatékosság az egész élet során fennálló állapot, amelyre jellemző, hogy a testi struktúrák károsodása következtében a speciálisan humán funkciók-mint a kommunikáció, a beszéd, a mozgás, az értelem és az érzékelés-észlelés- minimálisan két területén súlyos vagy legsúlyosabb mértékű zavar mutatható ki. Ennek következtében az érintett személy pszichofizikai teljesítményei extrém mértékben eltérnek az átlagtól, így tevékenységeiben erősen akadályozottá válik, és társadalmi részvételében jelentősen korlátozott lehet.

E tanulók egész életükben a környezet fokozott mértékű és folyamatos komplex segítségére, támogatására utaltak. Személyiségük kibontakoztatása és életminőségük javítása érdekében fejlesztő nevelés-oktatásra van szükségük.

**Fejlesztő nevelés-oktatás**

A fejlesztő nevelés-oktatás a tanköteles korú sajátos nevelési igényű, súlyosan és halmozottan sérült tanulóknak biztosít fejlesztési- fejlődési lehetőséget a közoktatás keretein belül.

Az Intézményünk Szabolcs–Szatmár–Bereg megye területéről fogadja a súlyosan és halmozottan fogyatékos tanulókat. Tevékenységünket a gyermekek szükségletei és a helyi igények határozzák meg. Fontos számunkra, hogy a tanulók az egyéni képességeiknek, egyéni fejlettségüknek megfelelő maximális önállóságot elérjék, melynek alapja a szociális, kommunikációs és más kognitív képességek specifikus módszerekkel való kompenzálása, a fejlődésben elmaradt készségek habilitációs fejlesztése, a mindennapi gyakorlati készségek speciális módszerekkel való tanítása.

A fejlesztő nevelő-oktató tevékenység a tanév rendjéhez igazodó, tanítási évfolyamokra nem tagolódó, de felépítésében az elért fejlődési szakaszokat követő egységes folyamat, a tankötelezettség teljes időtartama alatti rehabilitációs célú foglalkoztatásnak minősül.

A súlyosan és halmozottan fogyatékos gyermekek fejlesztő nevelés-oktatása során a tanulás és tanítás hagyományos felfogása nem alkalmazható. A tanuló és a gyógypedagógus közös tanulási folyamaton megy keresztül, amelynek során egymás jelzéseit, kettejük személyes viszonyát egymás megértésének lehetőségeit tanulják és a másikat önmaguk jelzéseinek megértésére, kifejezéseik helyes értelmezésére tanítják.

**A súlyos és halmozottan fogyatékos tanulók fejlesztő nevelés-oktatásának céljai:**

* A személyiség sokoldalú fejlesztése. A tartalmi tényezők megállapításakor egyrészt figyelembe kell venni a gyermekek fejlődés lélektani jellemzőit, másrészt számolni kell az egyes életkorok sajátosságaival, teljesítőképességeivel a gyermek sajátos nevelési igényéből fakadó specialitásokkal.
* A tanuló és a gyógypedagógus közti partneri kapcsolat kiépítése.
* Az elvárások az egyéni teljesítőképességnek megfelelően kerüljenek megfogalmazásra, és igazodjanak a fejlődés lehetséges üteméhez.
* Az egyéni képességek, fejlettség mellett elérhető legnagyobb önállóság feltételeinek megteremtése, melynek alapja a szociális, a kommunikációs és más kognitív készségek specifikus módszerekkel való kompenzálása, a fejlődésben elmaradt készségek habilitációs fejlesztése, a mindennapi gyakorlati készségek speciális módszerekkel való tanítása, melyek hatására javul életminőségük, fejlődik önrendelkezésük és hozzájárul a társadalmi integrációjukhoz.
* A foglalkozások tudatos szervezésével a sokoldalú tapasztalatszerzés, a szociális tanulás feltételei biztosítva legyenek.
* Nevelési céljaink elérésének érdekében alkalmazott módszerek minden esetben igazodnak a gyerekek életkori sajátosságaihoz, értelmi fejlettségéhez, nyelvi szintjéhez, egyéni képességeihez és az adott szituációhoz.
* A családok szakmai megsegítése, tehermentesítése, problémáik megbeszélése mellett a közös együttműködés biztosítása.

**A fejlesztő nevelés-oktatás kiemelt feladatai és alapelvei:**

* A már kialakult szokások, jelzések, megszerzett képességek, készségek, tudásanyag feltérképezése, az iskolai életbe való beillesztése.
* Az épen maradt funkciókra alapozva, a sérült funkciók fejlesztése egyéni fejlesztési tervek alapján.
* Elemi szintű ismeretek elsajátíttatása szűkebb és tágabb környezetük jelenségeiről.
* A tanulók kommunikációjának fejlesztése, állandó ösztönzés a számukra megfelelő és lehetséges kommunikációs forma alkalmazására, az önkifejezési módok tudatos alkalmazására, gyakorlására.
* Mozgásállapotuk javítása, meglévő funkciók állandó fejlesztése, az önállóan kivitelezhető mozgások adta lehetőségek folyamatos alkalmazása, ill. az állapotromlás megakadályozása.
* Szabadidős és játéktevékenységben való aktív részvétel elősegítése.
* Szociális készségek, társas kapcsolatok, elemi magatartási formák megismertetése.
* A tanulók szüleivel kialakított szoros kapcsolattartás, a gyermekek családi neveléséhez nyújtott pedagógiai segítése.
* A normalizáció és a participáció elve
* A komplexitás, a személyiségközpontúság, a szükségletorientáltság és a habilitáció elve
* A kooperáció és a tudatosság elve
* A differenciálás és az individualizáció elve

**A fejlesztő nevelés- oktatás fejlesztési területei**

**1. Kommunikáció**

**II. Mozgásnevelés**

**III. Az érzékelés-észlelés és az értelem fejlesztése,**

**IV. Kreativitásra, játékra, szabadidős tevékenységre nevelés.**

**V. Érzelmi és szociális nevelés**

**VI. Önkiszolgálásra és egészséges életmódra**

1. **Kommunikáció**

**Cél:** A fejlesztés elsődleges célja a gyermekek és környezetük közötti kapcsolat kialakítása, a kommunikációs lehetőségek alapfeltételeinek megteremtése és feltárása, a gyermekek önálló kommunikációs repertoárjának fokozatos kiépítése. Az interakció, a másik ember megértését és az önkifejezés fejlesztésének elősegítését segíti.

|  |  |  |
| --- | --- | --- |
| **I. Fejlesztési terület: Kommunikáció** | | |
| **1. Feladat: Testi közlés értelmezése** | | |
| **Részfeladatok** | | **Tevékenységek** |
| Megnyilvánulások információként való értelmezése | | |  | | --- | | A tanulók megnyilvánulásainak, helyzeteknek elemzése.  A kommunikációs lehetőségek megismerése, erősítése, bővítése. | |
| Egészségi állapotban bekövetkező változások kommunikatív megközelítése | | Családi háttér megismerése. |
| Testi kifejezés | | |  | | --- | | Kommunikálásra késztetés családtagjaival, pedagógussal, társaival. | |
| **2. Feladat: Közlési igény felkeltése** | | |
| **Részfeladatok** | | **Tevékenységek** |
| Bizalmas és bensőséges kapcsolat kialakítása | | Kellemes zene hallgatása. Játékos helyzetek teremtése. |
| A kommunikációs igény felkeltése, megerősítése | | Szemkontaktus felvétele, kapcsolattartás felvétele. Utánzás: állathangok, beszédhangok.  Mondókák, énekek, versek tanulása.  Képek megnevezése, értelmezése. |
| A kommunikáció folyamatossága | | A kommunikációs csatornák sok féleségének kialakítása |
| **3. Feladat: A tanulók szükségleteinek támogatása** | | |
| **Részfeladatok** | | **Tevékenységek** |
| Alapszükségletek segítése | | személyi higiéné (mosakodás, hajápolás,)  –    öltözködés, levegőztetés,  –    táplálkozás (etetés, evés, itatás, ivás),  –    ürítés  A cselekvést kommunikációval kísérjük |
| **4. Feladat:** **Kapcsolatfelvétel variánsainak kialakítása** | | |
| **Részfeladatok:** | | **Tevékenységek** |
| Kapcsolatfelvétel és üdvözlés | | Stabil szemkontaktust kialakítása a tanulóval.  Szükséges testhelyzet felvétele.  Köszönés formáinak kialakítása egyénre szabottan, játékos feladatokban. |
| Gyakorlati helyzetek egyezményes kifejezése | | Jelzések, szimbólumok -vásárlás, találkozás, telefonálás közben- használata |
| A kommunikációs szabályok elsajátítása | | Szituációs játékokban a figyelem felkeltése, megtartása, a kivárás képességének fejlesztése.  Lehetőségek tárházának biztosítása a kommunikáció területén. |
| Az önálló döntéshozatal előkészítése | | Játékos feladatokban a tanuló mondhasson kommunikációs eszközzel igent vagy nemet egy helyzettel, személlyel, tárggyal kapcsolatban.  Választási helyzetek kialakítása.  Az alternatívák közötti választásra bármely, a tanuló által alkalmazott kifejezési forma – mozdulat, ránézés, hangadás – alkalmas lehet. |
| **5. Feladat: Infokommunikációs képesség kialakítása** | | |
| **Részfeladat** | **Tevékenység** | |
| Számítógép kezelése | Infokommunikációstechnológia eszközeinek, számítógép, egér használata. | |
| Infokommunikációs technológia használata | Célirányos tevékenység játékprogramokban.  Interaktív programok használata-állathangok-mese, dalok hallgatása mozgóképen.  Tevékenykedtetés Interaktív táblán Active Inspire és más programokkal. | |

|  |  |  |
| --- | --- | --- |
| **6. Feladat: A nyelvi kommunikáció bevonása a nevelés-oktatás folyamatába** | | |
| **Részfeladat** | **Tevékenység** | |
| A nyelvi eszközök permanens használata | Beszéddel, énekkel kíséri a játékot, tevékenységet a pedagógus.  Mondókák, énekek, versek tanulása. | |
| A gyógypedagógus önkifejezése | Kommunikációra való ösztönző feladatok a tanulóknak, motiválás.  Saját véleményét is kifejezi a gyógypedagógus. | |
| **7. Feladat: Alternatív és kommunikációs opciók feltárása** | | |
| **Részfeladat** | | **Tevékenység** |
| Kommunikációs eszköztár kiválasztása/kijelőlése | | Feladatok egyénre szabottan érzékszervi működés, mozgásállapot, kognitív képesség, motiválhatóság szintjén. |
| Adott helyzethez kötődő eszközök felhasználása | | Konkrét szituációhoz kötötten tárgyak, képek, testjelek, gesztusok, hangok beillesztése a cselekedetekbe. |

**II. Mozgásnevelés**

**Cél:** A súlyos és halmozottan fogyatékos tanuló testséma kialakítása, a mozgásszervrendszer optimális működésének biztosítása, a károsodott tartási és mozgási funkciók korrekciója, kompenzációja, az állapotromlás megelőzése, a mindennapos tevékenységek, valamint a tanulás, játék- és munkatevékenységek motoros feltételeinek kialakítása. A mozgás örömének átélése és az önálló cselekvés ösztönzése.

|  |  |
| --- | --- |
| 1. **Fejlesztési terület: Mozgásnevelés** | |
| 1. **Feladat:** **Szenzomotoros területen kialakult fejlődési elmaradások pótlása** | |
| **Részfeladat** | **Tevékenység** |
| A saját test megélése és a testséma kialakítása | Test passzív átmozgatása, tükör előtt a testrészek megnevezése, megérintése, mondókákkal való kísérés.  Milyen vagyok? -testrészek gyakorlása interaktív táblán. |
| A tér és a téri viszonylatok megélése és tudatosítása | Gurulás, csúszás, forgás, mászás |
| Testi kommunikáció alkalmazása | A saját test érzékelésének közvetlen testi kontaktuson, testi kommunikáción keresztül -légzés, szívdobbanás, érintés, masszázs - történő érzékelésének lehetővé tétele. |
| Aktivitás felkeltése, motoros válaszadás ösztönzése | A szomatikus, vesztibuláris, vibratorikus, akusztikus, vizuális, taktilis és haptikus ingerek biztosítása cselekedtetés során |
| 1. **Feladat:** **Pozicionálás, testhelyzet-korrekció** | |
| **Részfeladat** | **Tevékenység** |
| Helyes testhelyzetek felvétele | Cselekedtetés során a helyes, stabil testhelyzetek -fekvés, ülés, állás – kialakítása,a következményes tünetek - decubitus, kontraktúrák, deformitások – prevenciója.  Mindennapos önkiszolgálási tevékenységek legönállóbb kivitelezése.  A légzés, hangadás, tekintet, mimika, gesztusok, mutatás valamely végtaggal optimális pozíciójának megtalálása, gyakoroltatása. |
| Gyógyászati és rehabilitációs segédeszközök alkalmazása | A pozicionálás -fekvő, ülő, álló testhelyzetek váltakoztatásának- lehetővé tétele eltérő segédeszközök felhasználásával. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | 1. **Feladat: Mozgásfejlődés előmozdítása** | | | **Részfeladat** | **Tevékenység** | | Fej- és törzskontroll, testhelyzetek megtartása | Az érintett testtájak ingerlése, az izomzat erősítése, a mozgáselemek facilitálása cselekedtetés során.  A statikus testhelyzetek megtartása hason, háton, oldalfekvésben, üléskor, álláskor. | | Helyzet- és helyváltoztatás | Cselekedtetés szenzomotoros ingerléssel, motoros aktivitás fokozásával a helyzet- és helyváltoztató mozgások előkészítése érdekében.  Fordulás, a végtagok emelése, a fej- és törzskontroll könnyítésével, helyzetváltoztató mozgások.  Az egyensúlyozást fejlesztő játékok, gyakorlatok - padon, kötélen, útvonalon-.  Koordinált mozgások fejlesztése - ellentétes végtagmozgás, hintázás, lépcsőn járás váltott lábbal, hullahopp karika használata-.  Mozgássorok kitalálása, ütemezése.  Irányváltások, tempóváltások a mozgásban. | | 1. **Feladat. Manipuláció motoros fejlesztése** | | | **Részfeladat** | **Tevékenység** | | A manipuláció fejlesztéséhez szükséges kiindulópontok | Végtagok átmozgatása, kilazítása. Cselekedtetésben a kézhasználat fejlesztése. | | A kézfelület érzékelés-észlelésének fejlesztése | Taktilis, vibratorikus, vizuális ingerléssel a kéz érzékelésének, észlelésének előmozdítása.  Testsémába való stabil beépülése mindennapi gyakorlatok során. | | Koordináció fejlesztése | Játékos tevékenységben szem-kéz, száj-kéz, két kéz koordinációjának kialakítása, fejlesztése, eltérő testhelyzetekben.  Gyurmázás: gömbölyítés, nyújtás, lapítás, formázás. Színezés különböző nyomatékkal,   formák, rajzok átírása, festés ujjal, szivaccsal, ecsettel. Labirintus játék.   Kéztorna, ujj-játékok, zongorázás, gépelés, ujjbábozás. Tépés, csipegetés, fűzés.   Játék pálcikákkal, magokkal: forma, sor kirakása, folytatása, változtatása.  Számítógépes egér használata: húzás, kattintás, kijelölés.  Gyakorló programok alkalmazása. | | Segédeszközök | Gyógyászati segédeszközök alkalmazása, kézhasználat és a manipuláció javítása érdekében. |  1. **Érzékelés-észlelés és az értelem**   **Cél:** Az értelmi fejlesztés jelentősége a megtapasztalásban rejlik, így a gyermek mélyen, cselekvésbe ágyazottan éli át a fogalmakat és könnyebben végez gondolkodási műveleteket. Lényeges a külvilág ingereinek befogadása, beillesztése a már meglévő kognitív keretek közé, melynek célja az információ feldolgozó rendszer fejlesztése. Az érzékelhető és észlelhető világ megnyitása, az élettelen és élővilág rendjének felfedeztetése és a valóság-megismerés tágítása a magasabb rendű kognitív folyamatok bekapcsolásával.   |  |  | | --- | --- | | 1. **Fejlesztési terület: Érzékelés-észlelés és az értelem** | | | 1. **Feladat:** **A valóság megragadásának segítése, a szenzomotoros funkciók fejlesztése** | | | **Részfeladat** | **Tevékenység** | | Közös irányultság egy közös világra | Élmények biztosítása, amelyek felkeltik a tanulók figyelmét a külvilágra, érdeklődést és pozitív megnyilvánulást vált ki belőlük.  Számítógépes programok alkalmazása. | | Ösztönzés az aktivitásra, a külvilág aktív felfedezésére | Aktivitásra ösztönző környezet kialakítása figyelemfelkeltő, könnyen mozdítható, működésbe hozható eszközök használatával. Szociális interakcióban a figyelem felkeltése, a világ felé fordulás, s annak aktív megtapasztalása szükséges. | | A szenzoros funkciók fejlesztése | Vizuális, auditív, taktilis, kinesztetikus, proprioceptív, olfaktórikus és az ízleléssel összefüggő – területekkel kapcsolatos feladatok a figyelem, érzékelés, észlelés, differenciálás, emlékezet, szerialitás szintjein. | | A szenzoros és a motoros működések összekapcsolása | Gyakorlatok a látás, a nyúlás, fogás, a hang irányába fordulás, a hangforrás keresése, melyek az érzékelés és mozgás összerendeződését segítik.  Szemfixációs gyakorlatok -elemlámpa fényének követése, mozgás, képek követése-.  A teret, eszközöket a tanuló adottságaihoz kell adaptálni, a manipulálható tárgyaik elérhetők legyenek, a helyváltoztatásuk biztosítva legyen.  Játékos tevékenységkor a segítés irányulhat a figyelemfelhívó inger felé történő fordulásra, az ingerkibocsátó tárgy megérintésére, megtapogatására, az azzal folytatott manipulációs tevékenységre, a mozdulat helyes kivitelezésére.  Hagyjunk elegendő időt a mozgásos tapasztalatszerzésre, s a tapasztaltak feldolgozására, beépítésére. | | A tér felfedezésének elősegítése | Tapasztalat gyűjtéssel, cselekvéssel, a térben való manipulálással, mozgással a téri irányok és térbeli viszonyok megismerése megkezdődik.  Vesztibuláris ingerlést adó játékok, testhelyzetek gyakori váltogatása segítenek, hogy megtapasztalják a téri viszonyokat, mint a fent, lent, előre, hátra, oldalra.  Térbeli tapasztalatszerzés golyó ágyban,  labirintusban, bordásfal fel- lemászásában, forgó-, guruló-, lengő játékokban. | | Az idő strukturálásának elősegítése | Az örömteli cselekvésekbe beleágyazni, az időbeli tájékozódást, amely a kis egységektől halad a nagyobb egységek felé.  A tevékenységek során, egyénre szabott, vizuális, taktilis kommunikációs módszerrel is támogatjuk, az időbeli tájékozódást.  Az aktuális tevékenység jelzéséről fokozatosan térjen át az elmúlt, az aktuális és az elkövetkező tevékenység jelzéséig a gyógypedagógus.  Fényképek, képeslapok, videó segítségével, felidézzük a múlt eseményeit. | | A természeti világ megismerése | Az évszakoknak megfelelő játékok, szokások, a természet változásai - napszakok, évszakok, állatok, növények, emberek fejlődése, növekedése- adják az idő strukturálásának alapvető egységeit. | | 1. **Feladat: A valóság ábrázolásának segítése** | | | **Részfeladat** | **Tevékenység** | | Az utánzás tanítása, utánzásra késztetés | Rendszeres mozgásos cselekedtetésre, önindított mozgásra van szükség.  Az utánzás ismételgetéssel kezdődik.  Gesztusok, mozdulatok végzése, melyeket a tanuló önmaga is végre tud hajtani.  Közös éneklés, mozdulatokkal kísért mondókák tanulására. | | Szimbolikus játékok alkalmazása | A gyógypedagógus a funkcionális -gyakran sztereotip- játékhasználatból támogassa a játéktárgyak beépítését egy szerepszituációba -az eddig csak ide-oda tologatott autó építőanyagot, vagy ennivalót szállítson.  A tanulók a eltérő mozdulatokkal, hangokkal, tárgyakkal jelölhessék, lejátszhassák a képzeletükben, emlékeikben élő valóságot, a szimbolikus játékon keresztül feldolgozhassák feszültségeiket is.  A szerepjáték -babázás, fodrász játék, főzőcskézés, boltos játék-. | | A rajzolás elősegítése, a rajz fejlesztő hatása | Rajzolás, figurás nyomdázás, tárgyakból, tárgyrészletekből készíthető képek-taktilis információ felvétel.  Rajzolás egy örömszerző tevékenység, nem tudatos önkifejezési forma, kommunikációs eszköz. | | 1. **Feladat:** **Az elemi gondolkodási funkciók fejlesztése** | | | **Részfeladat** | **Tevékenység** | | A téri megismerés interiorizálásának elősegítése | A megismert teret lejátszhatóvá kell tenni, apró lépésekben haladva-hol van? merre találom? hová rajzoljam? kérdések tudatosításával, megválaszolásával.  A térben történt változások felfedezését, megértését segíti a tér ábrázolása makettekkel, terepasztallal, rajzokkal, mozgásos feladatokkal. | | A több szempontú gondolkodás elősegítése | A tanuló ebben a szakaszban csak egy kiválasztott szempont szerint tudja értékelni a jelenségeket.  Játékos tevékenység során fontos, hogy kialakítsuk, hogy egyszerre több szempontot is figyelembe tudjanak venni. | | A decentráció elősegítése | Közös játéktevékenység során térre, időre, mennyiségre, távolságra, magasságra való decentráció támogatása. |   **IV. Fejlesztési terület: Kreativitásra, játékra, szabadidős tevékenységre nevelés**  **Cél**: Az emberi lét esztétikai dimenziójának megtapasztalása és a kreatív tevékenységek ösztönzése. A zenei, mozgásos, képzőművészeti és irodalmi alkotások megtapasztalása, s önálló létrehozása. Mindez lehetővé teszi a tanulóknak a befogadás, a megértés komplex emocionális és kognitív formáinak megtapasztalását. Lényeges, hogy a tanulók megtapasztalják, hogy maguk is képesek pozitív módon nyújtani valamit a világnak.   |  |  | | --- | --- | | **IV. Fejlesztési terület:** **Kreativitásra, játékra, szabadidős tevékenységre nevelés** | | | 1. **Feladat: Az emberi lét esztétikai dimenziójának megnyitása, ezek örömforrásként való megtapasztalása** | | | **Részfeladat** | **Tevékenység** | | Elemi esztétikai élmények megtapasztalása | Tevékenységek során a fények, hangok, hangdialógusok, zeneművek, mozgás, tánc elemeinek megtapasztalása.  Műalkotásokhoz kapcsolódó érzelmek -boldogság, szomorúság, meglepődés- átélése.   A tanulók saját testükön és a másik emberrel való együttlétben – a légzés, a szívverés, a beszédritmus, a mozdulatok, az egész test egyes mozgásainak ritmusos ismétlődése, a hangdialógusok, énekek, mondókák, ezek összekapcsolódása során – ritmust ismerjenek fel.  Tapasztalatok gyűjtése a több érzékszervre ható-akusztikus, vizuális, vibratorikus, taktilis-jelleg megélése.  Megkeresni azt a tevékenységet, amely segíti a tanulót a pihenésben, ellazulásban. | | A tevékenységekről felerősített szenzoros visszajelzések adása | Zenehallgatás során, a zenére mozogjanak, táncoljanak, ritmusra doboljanak testükön, hangszereken vagy használati tárgyakon.  Saját cselekvéseik érzékelésében, észlelésében, aktivitásuk felerősödjön.  Cselekedtetésük során a tanulók minél többször kapjanak lehetőséget a választásra. | | 1. **Feladat: Az aktív cselekvés ösztönzése, elemi művészi tevékenységek végzése** | | | **Részfeladat** | **Tevékenység** | | Művészi tevékenységek hozzáférhetővé tétele | Elemi művészeti tevékenységeket végezzenek, melynek során aktívan kipróbálhassák a tanulók az alkotás, a kreatív tevékenykedés élményét.  Zenei élmények megélése a zeneművek meghallgatása, az önálló vagy közös zenélés során, hangszerekkel, tánccal, improvizációval, énekléssel.  A cselekvések során az irodalmi alkotások -ritmus, hanglejtés, hangulat, mondókák, versek, mesék, rövid történetek- megismerése. Az alkotásokkal kapcsolatos érzelmek, hangulatok átélése.  Kézműves technikák alapvető lépései játékos tevékenységekben-festékkel csöpögtetni, kézzel, lábbal, szájjal képeket rajzolni, színes port húzni, grafitot szétdörzsölni, gyurmát szétnyomni-.  Formák, tér- és színhatások érzékelése-dobozokból házat építeni, sátrat verni-. | | 1. **Feladat: Játék örömteli tevékenységének megtapasztalása** | | | **Részfeladat** | **Tevékenység** | | Szabadon választott önkéntes játéktevékenység | Önmagáért a tevékenységért folytatott, örömszerzéssel kísért cselekvéssor megtapasztalása.  Kényszer nélküli cselekedtetés.  Játék sokszínűségének, varázsának megélése.  külső céltól mentes, | | Játék tevékenységben való fejlődés | Játék során, úgy játszik, ahogy életkora és fejlettsége meghatározza, s úgy fejlődik, ahogy a játéka segíti ebben. |   **V. Érzelmi és szociális nevelés**  **Cél**: A személyes érzelmek kifejezése, a másik ember érzelmeinek megértése, a másokkal való együttműködés kialakulásának segítése. A súlyos és halmozott fogyatékossággal élő tanulók érzelmeinek felismerése, megélése a legdifferenciáltabb, legérthetőbb módon, az „én” pozitív megélésnek segítése. A tanulók önmagukat egyedi, autonóm lényként tapasztalják meg.   |  |  | | --- | --- | | 1. **Fejlesztési terület:** **Érzelmi és szociális nevelés** | | | 1. **Feladat: Az „én” és a másik személy valóságának, egyediségének megélése** | | | **Részfeladat** | **Tevékenység** | | Az anyáról való leválás támogatása | A tanuló iskolába kerülése az anyáról való leválás kezdeti állomása is lehet, ezért az ebből a helyzetből fakadó feszültségeket oldani kell, játékos, izgalmas feladatokkal, nyugtató zenével, támogatva ezzel a szülőket és a tanulót. | | Az emberi kapcsolatok segítése | Cselekedtetés során támogató, biztonságos légkör megteremtésével bátorítani a tanulót, hogy a környezetében élő személyek felé forduljon. | | Eltérő élethelyzetekre adott érzelmi reakciók gyarapítása | Játékos tevékenységben differenciált érzelmek kifejezését gyakoroltassa-tetszik – nem tetszik, szeretem – nem szeretem, fájdalom, félelem, büszkeség, szomorúság, lelkesedés, öröm. | | **2. Feladat: Az „én” pozitív megélésének segítése, a szociális kapcsolatok megnyílásának támogatása** | | | **Részfeladat** | **Tevékenység** | | Minden megnyilvánulás reflektálása | Cselekedtetéskor a gyermek minden megnyilvánulását megértjük, támogatjuk. | | A tanuló néven szólítása | Én azonosságot fejlesztő tevékenységek, kommunikációval kísérve. | | A saját testiség megélése és az én megtapasztalásának támogatása | A saját test megtapasztalása-forgás, csúszás, mászás, érintés, masszás -során  Tapasztalatok gyűjtése az én pozitív megéléséről. | | Az én megélése az önindította mozgásban | Az önálló mozgásban az én kifejeződése.  Mozgás ösztönzése, segítése, az önindított mozgás kivitelezése. | | Az aktív explorációs tevékenység segítése | Cselekedtetésben a tanulók megismerjék a világ jelenségeit, élményeket fogadjanak be, érdeklődésüknek megfelelő dolgokkal, eseményekkel találkozzanak.  A tanulók környezetüket saját aktivitásukkal vizsgálják, miközben megkülönböztetik, s eldöntik, hogy mi az érdekes, s mi nem, s ezt közlik a környezetük felé. | | 1. **Feladat:** **Kapcsolatfelvétel és közös tevékenység** | | | **Részfeladat** | **Tevékenység** | | Jókedélyű szociális kapcsolatok megtapasztalásának támogatása | Közös játék, örömteli tevékenykedtetés pozitív tapasztalatokkal ösztönözhetik a tanulót arra, hogy megnyíljanak környezetük felé. | | A spontán kapcsolatfelvétel alkalmainak megteremtése | Valós helyzeteket megteremtése kapcsolatfelvételre.  A tanulók motiválása rávezető játékokkal. | | A szociálisan elfogadható jelzések megerősítése, a nem elfogadhatók leépítése | Cselekedtetéskor a tanulók kommunikációjában olyan jelzések kialakítása, melyek a környezet számára kellemes, elfogadható, motiválással, jutalmazással megerősíteni. |   **VI. Fejlesztési terület: Önkiszolgálásra és egészséges életmódra nevelés**  **Cél:** Az önellátás szintjének emelése, a személyi függőség és kiszolgáltatottság csökkentése, a mindennapos tevékenységekhez kapcsolódó alapvető életmódbeli ismeretek elsajátítása, az emberi szükségletek kezelésének, kontrolljának és kulturált kielégítésének megtanulása.   |  |  | | --- | --- | | 1. **Fejlesztési terület: Önkiszolgálásra és egészséges életmódra nevelés** | | | 1. **Feladat:** **Az öltözködés tevékenységeiben való együttműködés kialakítása és önállóságra nevelés** | | | **Részfeladat** | **Tevékenység** | | Az öltözködés optimális körülményeinek biztosítása | Az öltözködés tevékenysége kellő motiváción alapuljon.  Elegendő idő biztosítása az egyes mozdulatok gyakorlására.  Egyre nagyobb önállóság elérése könnyen kezelhető, praktikus ruházattal. | | Pozicionálás és segítő eszközök alkalmazása | Biztonságos, masszív alátámasztási felület biztosítása pozicionáláskor.  Fontos, hogy a gyermek cselekedtetésekor a tevékenységre tudjon összpontosítani, s abban részt tudjon venni. | | Az öltözködés kihasználása az egészség megőrzésében, az egészséges életmód kialakításában | Cselekedtetés során a tanuló kommunikációs jelzései nem minden esetben megbízhatóak, figyelni kell, hogy a ruházata ne gyűrődjön, ne szorítsa a tanuló derekát, végtagjait, mert ez felfekvéseket, keringési problémákat okozhat.  Az ismétlődő események, évszakok váltakozása biztosítja az ismeretek bővítését, folyamatos gyakorlását, felidézését, s az egészség megőrzését. | |  |

**Jogszabályi háttér:**

* **A nemzeti köznevelésről szóló** **2011. évi CXC. tv.** (továbbiakban Nkt.) **15. § (2):**

Ha a sajátos nevelési igényű gyermek súlyos és halmozottan fogyatékos, attól az évtől kezdve, hogy tankötelessé válik, fejlesztő nevelés-oktatásban vesz részt.

A fejlesztő nevelés-oktatást a gyógypedagógiai nevelési-oktatási intézmény látja el egyéni vagy csoportos formában

a) saját intézményében külön erre a célra létrehozott csoportban,

b) otthoni ellátás keretében,

c) abban az intézményben, amely a gyermek ápolását, gondozását ellátja.

* **2011. évi CXC. tv.** **15. § (3):**

A súlyos és halmozottan fogyatékos gyermek annak a tanítási évnek az első napjától, amelyben a hatodik életévét betölti, fejlesztő nevelés-oktatás keretében teljesíti a tankötelezettségét.

A fejlesztő nevelés-oktatást az oktatásért felelős miniszter rendeletében foglaltak alkalmazásával, a szülő igénye, a gyermek állapota és a szakértői bizottság, fejlesztő foglalkozások heti óraszámára vonatkozó javaslatának figyelembevételével kell megszervezni. A heti fejlesztő foglalkozások száma nem lehet kevesebb húsz óránál. Indokolt esetben a szülő kérésére, ha a gyermek állapota szükségessé vagy lehetővé teszi, ennél több vagy kevesebb óraszám is megállapítható. Megszervezésekor e törvénynek a tankötelezettségre, a pedagógiai munka szakaszaira, a NAT-ra és a kerettantervekre, az intézménytípusokra, a tanítási év rendjére, a tanítási, képzési idő rendjére, a tanulói jogviszony létesítésére, a gyermek, tanuló kötelességének teljesítésére és a felnőttoktatásra vonatkozó rendelkezéseit nem lehet alkalmazni.

* **2011. évi CXC. tv.** **15. § (4):**

A fejlesztő nevelés-oktatásban a tanuló annak a tanítási évnek az utolsó napjáig köteles részt venni, amelyben betölti a tizenhatodik életévét és annak a tanítási évnek az utolsó napjáig vehet részt, amelyben betölti a huszonharmadik életévét. A fejlesztő nevelés-oktatásban a tanulókat a sajátos nevelési igényük, fejlettségük és életkoruk alapján osztják be fejlesztő csoportokba.

* **2011. évi CXC. tv.** **15. § (5):**

Ha a tanuló - a szakértői bizottság szakértői véleményében foglaltak szerint - iskolába járással nem tud részt venni a fejlesztő nevelés-oktatásban, a tankötelezettségét a fejlesztő nevelés-oktatást nyújtó iskola által szervezett egyéni fejlesztés keretében teljesíti. Az egyéni fejlesztés megszervezhető

*a)* otthoni ellátás keretében,

*b)* abban az intézményben, amely a gyermek ápolását, gondozását ellátja.

* **32/2012. (X. 8.) EMMI rendelet**

A Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról

**Ellátás helyszíne**

* A Nyíregyházi Bárczi Gusztáv Általános Iskola, Készségfejlesztő Iskola, Kollégium és Egységes Gyógypedagógiai Módszertani Intézményben
* Szabolcs-Szatmár-Bereg megyében lévő településeken
* Otthoni ellátás szükség szerint

**Ellátás célcsoportja**

* SNI súlyos és halmozottan fogyatékos tanulók (6-23 éves)

**Szolgáltatás személyi feltételei**

Sérülés specifikus gyógypedagógiai tanárok

* Oligofrénpedagógia szakos
* Értelmileg akadályozott szakos

Otthoni ellátás

* Utazó gyógypedagógus

**Szolgáltatás tárgyi feltételei**

A fejlesztő nevelés-oktatás feladatainak ellátásához az intézmény rendelkezik a 4/2010.(I.19.) KM rendelet 3. sz. melléklete által előírt helyiségekkel, eszközökkel és felszerelésekkel. A fejlesztés két fejlesztő szobában történik a fejlesztéshez szükséges eszközökkel ellátva és az EGYMI-szertárból kölcsönözve. A fejlesztéshez ezen kívül gyógytorna terem is biztosítva van.

**Ellátás formája**

* Egyéni foglalkozás: a szakértői véleményben meghatározott óraszám biztosítása
* Csoportos foglalkozás (3-5 gyerek): a szakértői véleményben meghatározott óraszám biztosítása

A feladat megvalósításában és tevékenységben a szülő közreműködik.

**Ellátás tervezése**

A Megyei Pedagógiai Szakszolgálat és/vagy Országos Pedagógiai Szakszolgálat szakvéleményét figyelembe véve:

* Egyéni fejlesztési terv alapján
* Az ellátás a fejlesztési év közben is megkezdhető. Az igényjogosultság alapja érvényes szakértői vélemény.
* Az ellátás – a tanév rendjéhez igazodó- fejlesztési év.

**Alkalmazott módszerek, terápiák**

* Akadályozott beszédfejlődés terápia
* Alapozó terápia
* Mozgásfejlesztő terápiák
* Fejlesztő felkészítési terápiák sérülésspecifikusság alapján
* Komplex gyógypedagógia fejlesztés

**Adminisztrációs feladatok**

Az ellátott gyermekről a központilag kiadott forgalmi naplóban nyilvántartást kell vezetni.

Egyéni foglalkozás esetén fejlesztési tervet, gyermekenként egyéni fejlesztési naplót

- központilag kiadott-, a betétívekkel együtt kell vezetnie a foglalkozásokat irányító gyógypedagógusnak.

Csoportos foglalkozások esetén gyermekenként fejlesztési tervet, csoport naplót, a betétívekkel együtt kell vezetnie a foglalkozásokat irányító gyógypedagógusnak.

* Azegyénifejlesztési terv egy példányát a Megyei Pedagógiai Szakszolgálatnak megküldi a fejlesztő nevelés-oktatás munkaközösség vezetője.
* Az egyénifejlesztési tervet, a Megyei Pedagógiai Szakszolgálat és/vagy Országos Pedagógiai Szakszolgálat megvizsgálja, szükség esetén kezdeményezheti az átdolgozását.
* Azegyénifejlesztési terv második példánya a csoportnaplóba kerül.

**Mérés-értékelés**

A fejlesztő nevelés-oktatásban a súlyos és halmozottan fogyatékos tanulók szociális mérését a S/P-A-C 1. és S/P-A-C 2.- vel végezzük. Négy területet vizsgál, melyek az önkiszolgálás, a kommunikáció, a szocializáció és a tevékenység. A mérés tételei fejlesztési tételeket jelentenek, amelyek irányt mutatnak a következő évi fejlesztési tervekhez.

Év végén értékelési lapot kell kiállítani a tanulókról, a foglalkozásokat irányító gyógypedagógusnak

Az értékelési lapot 3 példányban kell kiállítani:

* 1 db a szülőknek
* 1 db Megyei Pedagógiai Szakszolgálatnak
* 1 db a Nyíregyházi Bárczi G. Ált. Isk., Készségfejlesztő Isk., Koll. és EGYMI irattárának

Év végén értékelési lapot kell kiállítani a tanulókról, a foglalkozásokat irányító gyógypedagógusnak

Az értékelési lapot 3 példányban kell kiállítani:

* 1 db a szülő részére
* 1 db Megyei Pedagógiai Szakszolgálat vagy Országos Pedagógiai Szakszolgálat részére
* 1 db a Nyíregyházi Bárczi Gusztáv Általános Iskola, Készségfejlesztő Iskola, Kollégium és Egységes Gyógypedagógiai Módszertani Intézmény irattár részére

**Felülvizsgálat**

* A Megyei Pedagógiai Szakszolgálat és/vagy Országos Pedagógiai Szakszolgálat által kiadott szakértői véleménybe rögzíti, hogy a gyermek állapotát melyik évben vizsgálja felül.

A rehabilitciós program összeállítása során, forrásként használtuk a 32/2012(X.8) EMMI rendeletet, valamint saját tapasztalatainkat.